CELEX: 62020CN0326
Language: sl
Date: 2020-07-22 00:00:00
Title: Zadeva C-326/20: Predlog za sprejetje predhodne odločbe, ki ga je vložilo Administratīvā apgabaltiesa (Latvija) 22. julija 2020 — SIA MONO/Valsts ieņēmumu dienests

5.10.2020   
            
            
               SL
            
            
               Uradni list Evropske unije
            
            
               C 329/5
            
         
      Predlog za sprejetje predhodne odločbe, ki ga je vložilo Administratīvā apgabaltiesa (Latvija) 22. julija 2020 — SIA MONO/Valsts ieņēmumu dienests
      (Zadeva C-326/20)
      (2020/C 329/07)
      Jezik postopka: latvijščina
      
         Predložitveno sodišče
      
      Administratīvā apgabaltiesa
      
         Stranki v postopku v glavni stvari
      
      
         Tožeča stranka na prvi stopnji in pritožnica: SIA MONO
      
         Tožena stranka na prvi stopnji in pritožnica: Valsts ieņēmumu dienests
      
         Vprašanji za predhodno odločanje
      
      
                  1.
               
               
                  Ali je treba člen 12(1) Direktive Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (1) razlagati tako, da so trošarinski proizvodi, namenjeni uporabi v okviru diplomatskih in konzularnih odnosov, oproščeni trošarine pod pogojem, da je predvideno, da se plačilo za te proizvode izvede z negotovinskimi plačilnimi sredstvi, da je bilo plačilo dejansko izvedeno in da so dobavitelju plačali dejanski prejemniki navedenih proizvodov?
               
            
                  2.
               
               
                  Ali je treba člen 12(2) Direktive Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS razlagati tako, da lahko države članice določijo pogoje in omejitve, ki v okviru diplomatskih in konzularnih odnosov oprostitev trošarine za trošarinske proizvode pogojujejo z zahtevo, da je kupec teh proizvodov zanje dejansko plačal z negotovinskimi plačilnimi sredstvi?
               
            
         (1)  UL 2009, L 9, str. 12.